Як адзначыў загадчык аддзела археалогіі, нумізматыкі і зброі Нацыянальнага гістарычнага музея Рэспублікі Беларусь, кандыдат гістарычных навук Мікалай Плавінскі, каштоўнасць уяўляе з сябе ўся калекцыя ў сукупнасці як адзінае цэлае. Дзякуючы падтрымцы банка музей закупіў ці не самы буйны ў краіне збор культавай пластыкі. Пры гэтым калекцыя дазваляе адлюстраваць рэлігійныя ўяўленні людзей ад дахрысціянскіх часоў да XVII ст. І хоць, на думку спецыяліста, практычна кожны з перададзеных прадметаў мае свае аналагі, у той жа час, у калекцыі прадстаўлены і ўнікальныя для нашай краіны крыжы, якія маюць вялікую навуковую і музейную каштоўнасць.